Heiki Herman Soome

Heiki Soome (Heiki Herman Soome; sündinud 7. jaanuaril 1952 Tallinnas) on eesti endine raadiotöötaja ja diskor. Türi Näidissovhoostehnikum, lõpetanud Viljandi Kultuurhariduskooli kultuuritöö ja meedia-fotograafia eriala, Tallinna Pedagoogiline Instituut (3 aastat), Göteborgi ülikool (3 termiini), Göteborgi meediakool (TV ja filmindus, 2 aastat), Göteborgi Handelsakademia (Kaubandusakadeemia, 2 aastat).[viide?] Aastatel 1975–1979 oli ta Eesti Raadio muusikasaadete toimetaja, muusikaline kujundaja ja saadete autor.[viide?] Aastatel 2003–2007 oli ta Göteborgi lähiraadio saate "Melodiradio med Heiki" saatejuht ja muusikaline kujundaja. Heiki Soome toimetas ja koostas Eesti Raadios muusikasaateid "Stereoraadio soovikontsert", muusikalise tunni soovikontserte, samuti saateid "Laupäeva tantsuõhtu", "Puhkepäeva muusikahommik", "Meloodia, rütm, improvisatsioon", "Meloodiatund" jm. Ta täiendas Eesti Raadio üldmuusika fonoteeki, eriti stereofonoteeki hulgaliste muusikaalbumite ja lugude salvestiste-ümbervõtetega. Ta on kujundanud kuuldemängude ja luulekavade heli. Eesti Televisioonis kujundas saatesarja "Nii palju pilte" heli ning on teinud saate Viljandi Kultuurikoolist, oli ise saatejuht.[viide?] Kujundas muusikaliselt ja uudsete heliefektidega Tallinna Vene Draamateatris lavastuse "Klaasist loomaaed" (autor Tennessee Williams, lavastaja Aleksander Zukermann), mis pälvis aasta parima muusikalise ja helikujunduse preemia. Diskorina ühitas Soome laval ansamblid (nt punkansambli Generaator M), sõna ja etenduse diskomuusikaga. Ta algatas[viide?] Nõmme kultuurimajas noorte öödiskode korraldamise. Diskoteek Computer ja Heiki Soome esinesid oma etendustega paljudes Eesti paikades. Kaasa lõid peaaegu kõik tollased Eesti kuulsamad estraaditähed, lauljad, ansamblid jne. Diskoteegi Computer (1983–1984) viimane etendus toimus hotelli Sport klubis Pirita Purjespordikeskuses. Heiki Soome arreteeriti 1984. aastal Ukraina NSV-s, kui ta tahtis koos kahe kaaslasega põgeneda Nõukogude Liidust Ungari kaudu Austriasse.[viide?] Karistus – ENSV ÜK 21.11.84 §17,15 1 aasta 6 kuud tingimisi töölaagris. Karistus Ukraina NSV Kr.K alusel.[viide?] Enne arreteerimist töötas Heiki Soome Eesti NSV Spordikomitees spordi-kultuurimetoodikuna.[viide?] Praegu elab Heiki Herman Soome Göteborgis.[viide?] Heiki Soome tegevust on kajastatud Mihkel Raua raamatus "Musta pori näkku". Hiljem Soome on saanud tuntuks eestikeelses sotsiaalmeedias aktiivse nõukogudeaja nostalgitsejana. Eriti ta austab ja igatseb Leonid Brežnevi aega nagu Juku-Kalle Raid on tähele pannud. Soome on näiteks väitnud, et rootsi töörahvas elas vaesuses samal ajal kui ENSV-s elati külluses. Eksdiskor ähvardab Rauda poriloopimise pärast politseiga "ELU25 ⟩ Juku-Kalle Raid: Ljonja Brežnev – vaieldamatult üks maailma esikoomikuid". Elu24. 20. detsember 2021. Vaadatud 27. juunil 2024. Ülo Jalakas, "Foto number 18", Eesti Ekspress, 7. jaanuar 2013 "Poliitilised arreteerimised Eestis 1940–1988". Raamat 2, köide 2 lk 481 Heiki Soome: Vem vill bli begravd i rå och kall betong? https://www.facebook.com/photo.php?fbid=675800055820488&set=a.242511622482669.59269.100001714999720&type=1&theater Nõukogude Eesti raadio oli kuuldav ja populaarne välismaal... telefoniintervjuu Soome Raadio toimetaja Jari Luukkoneniga http://www.youtube.com/watch?v=3CtPeTCRGz4 Stereokuuldemäng "Kas konnad lendavad?" ERR-i arhiivis (eeter: 7. aprill 1979)